07/07/2010 | Administración LocalMunicipal
Muros
Prezo publico axuda no fogar

Exposto ao público o acordo provisional, adoptado polo Pleno en sesión ordinaria celebrada o día 29 de abril de 2010, de aprobación inicial da nova ordenanza reguladora do prezo público pola prestación do servizos e axuda no fogar sen que se presentaran reclamacións, queda elevado automáticamente a definitivo, polo que se procede á publicación íntegra do texto da Ordenanza aos efectos establecidos no artigo 17.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais: De conformidade co disposto no artigo 41 de Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público pola prestación do Servizo de Axuda no Fogar (SAF). O prezo público publicado nesta ordenanza constitúe unha prestación patrimonial de carácter público que se satisfará pola prestación do servizo de axuda no fogar concedida a través dos servizos sociais municipais, de conformidade coa ordenanza reguladora do servizo de axuda no fogar do Concello ou pola Comunidade Autónoma dentro do Programa individual de atención á dependencia. Estarán obrigadas ao pagamento do prezo público: 1.- As persoas que accedan ao servizo de axuda no fogar por libre concorrencia e sexan dadas de alta nese servizo de acordo co establecido na correspondente ordenanza reguladora.2.- Quedan igualmente obrigadas ao pagamento as persoas en situación de dependencia que teñan recoñecido o dereito á prestación do servizo de axuda no fogar dentro do programa individual de atención e fixación das intensidades de protección dos servizos para a autonomía e atención á dependencia pola Comunidade Autónoma. Para ser beneficiario do mesmo estarase ó disposto na correspondente ordenanza reguladora do servizo e ás resolucións da CCAA de programa individual de atención a dependencia. No caso en que a capacidade económica da persoa usuaria do servizo sexa igual ou inferior ao indicador público de rendas de efectos múltiples (IPREM), quedará exenta do prezo público regulado nesta ordenanza. Non se establecerá ningunha outra exención ou bonificación, agás o disposto en normas con rango legal ou tratados internacionais.1.- A contía do prezo público regulado nesta ordenanza fixarase de conformidade coas tarifas establecidas no apartado seguinte, e a súa determinación ou liquidación realizarase no momento da concesión do servizo polo órgano municipal competente, previo informe do técnico/a do servizo económico municipal correspondente, quen comprobará a documentación relativa á capacidade económica e emitirá un informe especificando a achega económica que corresponda das solicitudes con proposta de concesión. Para aqueles beneficiarios do programa individual de atención á dependencia resoltos pola Comunidade Autónoma, será dita administración a que determine a súa capacidade económica.2.- O importe do prezo público regulado na presente ordenanza determinarase mediante a aplicación das seguintes tarifas Estas tarifas poderán ser obxecto de revisión anual mediante acordo da Xunta de Goberno Local.1.- A capacidade económica das persoas usuarias do SAF calcularase en atención á súa renda e, se é o caso, ao seu patrimonio. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida. No suposto de autorizar ao Concello para a obtención dos datos fiscais, terase en conta a última declaración gravada polos Servizos de Facenda. a). Cálculo da capacidade económica en función da renda: A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade das sumas dos ingresos de ambos os dous menbros da parella. b). Cálculo da capacidade económica en función do patrimonio: Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con deducción das cargas e gravames que diminúan o seu valor, así como das débedas e obrigas persoais das que deba responder. Considéranse exentos de cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o Imposto do Patrimonio. Nos supostos de cotitularidade, so se terá en consideración a porcentaxe correspondente á propiedade do beneficiario.2.- Cálculo da renda da persoa usuaria. O importe da renda unitaria ou por persoa usuaria será o resultado de dividir as rendas computables entre o número de convivintes. Entenderase por convivintes:  O perceptor ou perceptores das rendas computables.  O cónxuxe ou parella de feito que dependa económicamente do perceptor da renda.  Os ascendentes que convivan e sexan dependentes económicamente do perceptor ou perceptores de renda.  Os fillos/as menores de 25 anos que sexan dependentes económicamente.  Os fillos/as maiores de 25 anos en situación de discapacidade e que sexan dependentes económicamente. Para acreditar a condición de parella de feito deberá achegarse certificado de inscrición no rexistro de parellas de feito da CCAA ou do Concello de Muros. Entenderase que un convivinte depende económicamente do perceptor ou perceptores de renda cando non perciba ningún ingreso. Entenderase por persoa con discapacidade aquela que teña recoñecida unha minusvalía mínima dun 65% ou valoración de dependencia.3.- A capacidade económica resultante será a correspondente á renda da persoa usuaria, modificada ao alza, se fose o caso, pola suma da cantidade obtida mediante a aplicación das seguintes porcentaxes sobre o importe do patrimonio neto que supere o mínimo exento para a realización da declaración do Imposto sobre o Patrimonio en vigor. Estas porcentaxes aplicaranse en función da idade do interesado a 31 de Decembro do ano ao que correspondan as rendas e patrimonio computables: 1. A obriga de pagamento do prezo público regulado nesta Ordenanza nace desde que se inicie a prestación do servizo.2. As liquidacións practicaranse mensualmente nos primeiros quince días de cada mes.1. A xestión do prezo públlico corresponde á oficina de recadación do Concello.2. O Departamento de Servizos Sociais remitirá a oficina de recadación a relación mensual con especificación dos datos necesarios para a liquidación do prezo público. As persoas que a entrada en vigor desta Ordenanza estivesen recibindo os servizos que constitúan a obriga de pago deste prezo público, continuarán coas prestacións autorizadas, pero, en todo caso, seralles de aplicación as tarifas e demais criterios de aplicación establecidos nesta ordenanza. En tanto se determina a referencia de renda que corresponda a cada beneficiario do servizo para a liquidación da conta a ingresar, de acordo coas prescricións dos artigos anteriores, tomarase a cota fixada na resolución de autorización de prestación do servizo. Estas liquidacións terán carácter de liquidación provisional e practicarase a definitiva, complementaria ou con dereito a devolución, segundo proceda, notificándolle ao obrigado o pagamento para o ingreso da cota complementaria ou execución da devolución. A tal efecto, por parte dos servizos sociais procederase a requerir a documentación acreditativa da renda e patrimonio no prazo dun mes dende a publicación desta ordenanza. Queda derrogada a ordenanza reguladora do prezo público pola prestación do servizo de axuda no fogar, publicada no BOP de data 1 de Xullo de 2008. a presente ordenanza fiscal entrará en vigor unha vez aprobada definitivamente e publicada no Boletín Oficial da Provincia da Coruña e unha vez transcorrido o prazo ao que se refire o artigo 70.2 da lei 7/1985, de 2 de abril, reguladora das bases de réxime local, permanecendo en vigor ata a súa modificación ou derrogación. Muros, 28 de xuño de 2010 O ALCALDE Asdo.: Domingos Dosil Cubelo